
EDITORIAL 


D urant aquest Nadal, hauran matat el gall i a la tia Pepa li hauran venut un tall, entre molts d’altres produc¬ 
tes. Mentre molts consumien en excés i han assistit a àpats d’una abundància absurda o han passat un cap 
d’any de disbauxa i drogues -legals o no-, d’altres -com sempre- passaven gana, eren aixafats o torturats. Sense 
anar gaire lluny, en aquest país de democràcia, des de 1’ 1 de desembre 50 presos del anomenat FIES es troben en 
vaga de fam per reivindicar els seus drets sistemàticament aixafats per l’estat i els seus funcionaris que alhora són 
recolzats pel silenci còmplice de la societat. Llibertat i responsabilitat no són conceptes que es puguin separar i és 
per això que mentre algú estigui mancat de llibertat, no podrem sentir-nos lliures: és responsabilitat de tots lluitar 
contra la injustícia i per la llibertat. 

Estem satisfets de poder fer sortir aquest segon número del nou pèsol, sabem que el primer ha agradat als 
qui havia d’agradar i sens han assenyalat algunes qüestions a millorar; ho intentarem. D’altra banda sabem que a 
alguns no els hi ha agradat ja que posava de manifest el seu menyspreu cap a les persones en explicar per exem¬ 
ple, les males condicions laborals a les que sotmeten als treballadors i treballadores. Potser, aquests explotadors, 
amb el Nadal han recuperat la humanitat perduda, però ho dubtem i seguirem donant veu a totes les persones ex¬ 
plotades del Berguedà que vulguin denunciar la seva condició des de les nostres pàgines. Esperem les vostres 
col *laboracions, fins la pròxima. 

+POLICIA ? 


D es de farà unes setmanes, s'han atorgat les com¬ 
petències del trànsit al cos policíac repressor de 
la Generalitat, els Mossos d'Esquadra. 

Aquest fet és degut a les aspiracions del nostre 
"honorable" president de la Generalitat a crear un cos 
policíac català que defensi els interessos de la burgesia 
catalana i mantingui el "seu" ordre als carrers, intentant 
així, fer fora el fantasma del tricorni espanyol. 

Ja fa uns 4 anys que son instal # lats a la nostra comar¬ 
ca, augmentant la plantilla, innecessàriament, any rere 
any, de joves conformistes que tant sols tenen l'afany 
de viure en una societat governada pel capitalisme, pel 
benestar personal i per tenir més calers a les butxaques 
per sentir-se mes a prop dels de dalt; amb la promesa 
d'oferir-los un treball "digne" i honorable". 

Són les noves tropes de la burgesia catalanes, dirigides 
per CIU. 

Les conseqüències d'aquests fets de crear i man¬ 
tenir un cos policíac català, és destinar menys diners 
públics a d’altres sectors de la nostra societat com la 
sanitat, l'educació ... apareixent així la privatització 
d'escoles , hospital, consultes... ; per exemple : els mi¬ 
llors metges no estan als hospitals públics, tenen la se¬ 
va consulta privada i cada cop hi ha menys subvencions 
a escoles i universitats públiques, en benefici de les pri¬ 
vades. Perquè no invertir mes en sanitat i educació que 
no en policia i mantenir el "seu" ordre públic? 


I és que són nombrosos els casos que remarquen 
l'ineficàcia i l'incompetència d'aquest cos policíac a la 
nostra comarca; amb actuacions repressives, indiscri¬ 
minades, i amb falta de claredat, en algunes accions 
que no han sabut respondre a les inquietuds del ciuta¬ 
dans. 

Es el cas de 4 joves que van ser detinguts i em¬ 
presonats sense cap raonament lògic; la detenció i apa- 
llissament d'un jove independentista en el transcurs de 
la volta ciclista a Espanya per Castellar de N' Hug 
(òbviament no mostrat pels "mitjans de manipulació"); 
la detenció agressiva i violenta d'un jove que fou utilit¬ 
zat com a cap de turc per les destrosses produïdes a una 
ETT de la nostra comarca; l'extorsió i l'interrogatori a 
que varen ser sotmesos uns joves innocents davant l'a¬ 
parició d'unes pintades reivindicatives; i també el 


“iQuieres hacer imposible que nadie oprima a su 
semejante? Entonces aseguraros de que nadie posea 
el poder” M.Bakunin 


temps que tarden sempre a presentar-se als llocs davant 
d'algunes accions de violència gratuïta. 

Es per això i molt més que una part del nostre 
poble sent odi envers a aquest cos i es qüestiona la seva 
autoritat. Denunciem la seva ineficiència, la repressió i 
autoritarisme que una part del nostre poble ha viscut 
amb aquest nou cos policíac i, ens qüestionem la seva 
arribada i les seves accions. 

ni Guàrdia Civil de l'Estat! 
ni Mossos de la Generalitat! 

CARLES & ALBERT 


BERGA ESTRENA NOU COS DE MOSSOS 
D’ESQUADRA PARALÍTICS. Això és el que es pot 
pensar en veure aquesta imatge. Però no, el que passa és que 
els J.I. Joe catalans aparquen on volen sense respectar res ni 
ningú com no podia ser de cap altra manera. {Efa). 

INCREÏBLE, PERÒ CERT! 

L a nostra és una narració d’indignació i de rebuig, a causa de l’engany i la injustícia a què ens va sotmetre la 
policia autonòmica catalana, “mossos”. 

La història va començar un divendres al vespre, quan ens van veure involucrats en uns aldarulls, els quals, nosal¬ 
tres vàrem evadir. Amb tota la bona fe del món, vam esperar als “mossos” (no ho tornarem a fer mai més) per ex¬ 
plicar els fets succeïts. 

Van arribar amb aires de superioritat, sense saber què havia passat i només guiant-se amb els primers que 
van parlar. Ens van registrar i ens digueren que no patíssim, que ells ja coneixien els altres i que quan s’hagués 
calmat una mica tot, ja podríem marxar. Però al cap d’una estona, ens van dir que hauríem d’anar a comissaria per 
explicar el que havíem vist i seguidament ja podríem marxar. Baixàrem voluntàriament amb el nostre propi cot¬ 
xe fins a la comissaria. Allà ens van fer esperar una bona estona a la sala d’espera, i ens digueren que ja ens aniri¬ 
en cridant per anar a declarar. Llavors ens van anar fent entrar un per un, i sense deixar-nos ni declarar, ens van 
detenir! Per escàndol públic i lesions. A continuació, ens van fer despullar mirant-nos fins i tot analment i parlant- 
nos amb molta prepotència. Ens llegiren els drets i ens tancaren. 

Durant les quinze hores que ens van tenir tancats, només ens donaren un entrepà petit i un quart d’hora des¬ 
prés de haver-lo menjat, ens donaren un got d’aigua, del qual n’havíem de beure els quatre. 

Després ens van prendre les empremtes dactilars i ens feren fotos com a autèntics delinqüents. Durant tota 
la nit els mossos feien comentaris de molt mal gust com per exemple: “Imagineu-vos que esteu a la casa del Gran 
Hermano”. 

Finalment, després de moltes hores de son, cansament, nervis, i de no entendre res, ens van portar emmani¬ 
llats davant el jutge (increïble). El jutge ens va deixar anar al cap de cinc minuts de declarar. 

Tristament, amb judici encara pendent i sense saber certament 
si ens quedarà alguna falta o antecedent ens acomiadem: Marc, Moi, 
Jordi i Xavi. Amb el desig de que el que ens va passar no li succeeixi 
a ningú més, i amb el rebuig incondicional contra totes les forces d’o¬ 
cupació de l’Estat. 

Marc, Moi, Jordi i Xavi. 

EL PERQUÈ DE TOT PLEGAT 

ot va començar una nit d’estiu, en la que estàvem asseguts als 
bancs de la font del ros. Va venir un conegut que havia tingut 
problemes amb els mossos d’esquadra, en arribar ens va explicar que 
3 mossos l’havien apallissat brutalment dins d’un portal i ens va mos¬ 
trar les lesions. Tenia morats repartits pels dos braços i rascades a 
l’esquena. 

Estàvem parlant dels fets quan va passar una patrulla de locals pel 
nostre davant mentrestant estàvem insultant i amenaçant els mossos 
pel que acabaven de fer. Els locals van parar i van venir a veure que 


gasta 

ha ro fe 3 

passava. Quan ens vàrem preguntar que per¬ 
què estàvem cridant, va sortir el tema i els 
hi vam explicar. Quan van veure les lesions 
del company, li van dir que ells mateixos l’acompanya¬ 
rien a l’hospital i que allà li farien un “parte” amb el 
qual els podria denunciar. Ell va acceptar i s’en va anar 
cap a l’hospital. 

Tots ens vam quedar molt parats, sempre hem 
tingut merders amb la merda de policia, però tant com 
per acabar a cops de punys... Davant de l’injustícia que 
acabàvem de suportar, vam decidir actuar de manera 
contundent i vam pensar de fer un còctel molotov i a- 
nar-lo a tirar al quarter dels mossos. Un grup va prepa¬ 
rar-lo i uns altres el van 
anar a tirar. Hi van anar 
amb motos, quan ens vam 
disposar a tirar-lo el drap 
del còctel va sortir i el co¬ 
eu va fallar. Va quedar a 
uns 50 metres del quarter 
en territori de la Joviat, ni 
tal sols era en el territori 
del quarter. Aquesta ver¬ 
sió contrasta completa¬ 
ment amb el que van dir 
els mitjans de desinfor- 
mació locals (Regió 7) 
que situava el còctel sols 
a 25 metres del quarter i com si hagués representat un 
gran perill pels mossos. 

Aquesta mateixa nit els mossos -tres patrulles i 
el jefe- van trobar gent als bancs de la Font del ros i en¬ 
tre la gent hi havia uns dels que va preparar el còctel. 
Els mossos els hi van ensumar les mans a un per un, i 
amb el que havia ajudat a fer-lo se’l van emportar. 
També dins d’aquesta caça de bruixes es van emportar 
unes noies que hi havia allà, les quals coneixien la his¬ 
tòria i sabien qui eren els autors dels fets. 

Cal dir, que el noi que es van emportar com a presump¬ 
te sospitós, se’l van emportar emmanillat, i un cop a 
comissaria, on hi va passar les 3 quartes parts d’un dia, 
sols li varen donar un cafè amb llet i una magdalena i ni 
tan sols el van deixar acabar de menjar. 

Cap al matí els mossos es van emportar el que duia la 
moto i el van fer cantar. AL migdia els mossos ja sabi¬ 
en qui era el que el va tirar i també se’l van endur cap a 
comissaria. Un cop a comissaria el van registrar repeti¬ 


des vegades i el van fer despullar. Primer el van fitxar i 
desprès el van fer declarar. S’hi va estar 22 hores, per 
beure sols li van donar un got d’aigua que havia estat 
utilitzat anteriorment per a algun mosso d’esquadra per 
fer un tallat o per beure cafè doncs encara contenia res¬ 
tes de sucre, i un tallat. Al matí següent li van donar 
una magdalena petita. A l’hora del judici se’l van em¬ 
portar emmanillat cap al jutjat i el van deixar finalment 
amb llibertat provisional. L’acusen d’atemptat terrorista 
i intent d’assassinat, li pot caure 500000 pts de multa 
com a mínim i de 2 a 5 anys de presó. Finalment cal 
remarcar que els mossos que varen apallissar aquella 
nit al company gaudeixen d’impunitat. 

Un Implicat 

Els mossos 

d'esquadra, la 

policia com cal 

L a policia, des 
dels inicis dels 
temps, ha estat una 
eina al servei dels 
poderosos creada 
per defensar els 
seus interessos i la 
seva riquesa, la qual cosa ha suposat sempre castigar i 
reprimir la llibertat del poble, privant-lo de defensar els 
seus drets. Un clar exemple en la història ha estat la 
guàrdia civil, que va ser creada per la burgesia espa¬ 
nyola el segle XIX, per ofegar la revolta dels camperols 
que protestaven per les injustícies socials que patien. 

Actualment, la Guàrdia Civil ha passat a ser his¬ 
tòria a Catalunya, arran del desplegament del nou cos 
de policia del nostre estimat president Jorge Puyol, els 
mossos d’esquadra, els quals tenen com a feina oprimir 
el poble treballador i maltractar l’immigrant. 

Sense anar més lluny, a la comarca del Berguedà ja 
s’han produït una sèrie d’accions que ens demostren 
quin peu calcen aquesta gent. Tot seguit, us passo a de¬ 
tallar algunes de les moltes accions d’aquest cos 
policíac: 


jBÍàa HiwtàmrH 

Berga, detenció a començaments del 2000 de 
diversos joves berguedans. 

Els fets es produeixen quan efectius dels mossos 
arriben a un conegut bar de la ciutat per una trucada 
que alerta de aldarulls i baralla amb arma blanca. A- 
quests aldarulls són protagonitzats per un grup de jo¬ 
ves provinents del cinturó barceloní, i que havia arribat 
a la ciutat feia poques setmanes. Els mossos fan diver¬ 
ses detencions, però curiosament els detinguts són ma¬ 
joritàriament joves de la ciutat que no havien participat 
en la baralla. Aquests joves estan incomunicats i se’ls 
interroga fent servir tècniques que atempten contra la 
dignitat i intimitat de les persones. Entre d’altres co¬ 
ses, s’obliga als joves a despullar-se i a fer flexions 
sense cap peça de roba davant dels mossos. Per si a- 
quest tracte denigrant i humiliant no fos suficient, els 
mossos registren als joves i els introdueixen el dit al 
anus. Tampoc els deixen dormir ni menjar. 

Berguedà. Pas de la Volta Ciclista a Espanya 
pel Berguedà, any 2000 

Un jove independentista intenta aturar la Volta 
al seu pas per Castellar de N’Hug, reivindicant o bé el 
canvi de nom de la prova o bé el canvi d’itinerari, ja 
que considera que Catalunya no és Espanya, aquesta 
acció és contesta per als mossos amb una dura i forta 
càrrega policíaca que causa traumatismes i contusions 
a la cara i esquena del jove. 

Berga, octubre del 2000, detenció de uns jo¬ 
ves revolucionaris 

Uns joves revolucionaris són detinguts 24 hores a la 
comissaria de mossos d’esquadra per unes pintades. 
Els joves estan incomunicats, sense menjar ni deixar- 
los dormir, i torturats psicològicament amb tot tipus 
d’amenaces durant el temps de la detenció, per no vo¬ 
ler donar a conèixer el nom dels seus companys que 
van col «laborar a l’hora de fer les pintades, i als quals 
no es va poder reconèixer. 

En aquests casos, hem pogut veure la democrà¬ 
cia de aquest nou cos policíac. Un nou cos policíac 
disfressat i amb un altre nom. PERÒ QUE NO ENS 
ENGANYIN!!! són els nous “grisos”, que segueixen 





torturant al poble i maltractant a la gent. 

Que continuen encoberts per aquest estat 
capitalista que ens obliga a girar al seu vol¬ 
tant, i si no hi estàs d’acord llepes! Però això, us dic: 
No us deixeu enganyar per una gent que són catalans 
ni són res. 


AK 47 

CONSELLS PRÀCTICS EN CAS DE 

DETENCIÓ 


E n vistes de “com està el pati”, creiem que les re¬ 
comanacions que tot seguit us donarem poden 
ser d'una gran utilitat en cas de detenció perquè: com¬ 
pany/a, no sé si ho saps, però tu pots ser el següent. 

• A la comissaria: 

1. Demana al teu advocat/da pel seu nom i cognoms. 

2. Tens dret a que notifiquin a un familiar o amic/ca 
la teva situació de detingut 

3. No tens l’obligació de declarar ni contestar les pre¬ 
guntes que et puguin formular, 

4. És millor que no ho facis ja que així disposaràs de 
5 minuts per parlar amb el teu advocat/da. 

5. Només tens l’obligació de donar les teves dades 
personals (DNI, direcció ...). 

6. Si pateixes alguna lesió o pateixes alguna malaltia, 
demana un metge/ssa 

7. Evita caure en les habituals provocacions dels/les 
agents. 

• Davant del jutge: 

1. Si la teva detenció es produeix en el transcurs d'u¬ 
na mani, concentració o qualsevol acte públic pots 
declarar que vas veure la convocatòria en un car¬ 
tell i que anaves a presenciar-la o a participar en 
aquesta. Es un bon moment per recordar-li al jutge 
(si et deixa) que només estaves exercint el teu dret 
a la llibertat d'expressió i que no pretenies provo¬ 
car danys o desordre. 

2. Si les acusacions són més greus sempre pots 
al·legar que tu no hi estaves o bé que simplement 
passaves per allà. Cal tenir en compte que la ma¬ 
joria de detencions es produeixen a gent que no ha 

ti 

f Participat directament en els fets o que S La policia pot fer cas omís dels teus drets. 

^ ~ ni tant sols estaven en aquell lloc. 

S Intenta per tots els mitjans no ficar-te nerviós/ 

Esperem que aquests consells t'ajudin a no sa. 

“pringar” en el cas, esperem que no, que siguis detin¬ 
gut, de totes maneres recorda que hi ha tres punts que S I, sobretot,... QUE NO TE COJAN! 
són essencials: 


CÀRCELES CENTROS 

DE EXTERMINIO 

1 pasado día 1 de diciembre, 
presos y presas de toda la pe¬ 
nínsula estan llevando a cabo una 
huelga indefinida de hambre. Los 
medios de comunicación ya han 
empezado a echar mierda sobre es¬ 
tàs pobres personas. Les han tildado 
de etarras y demàs... jjjESTO ES 
MENTIRÀ!!! ^Qué es lo que pasa 
aquí?, pues el asunto a la vez es 
sencillo y complicado de explicar, 
vayamos por partes: 

1. El estado garantiza la explo- 
tación del hombre por el 
hombre, i en consecuencia el 
injusto reparto de la riqueza. 

2. A raíz de esto la gente de cla- 
se media y baja, acaba degra- 
dàndose, aparece la violència: 
malos tratos a mujeres y 
nin@s violaciones, robos, 
drogas etc.... 

3. El estado para poder remedio 
a esta situación (es decir, a la 
misma existència del estado), 
crea las càrceles. Con esto no 
condenan el delito sino a la 
pobreza 

4. Pero no pasa nada, el poder 
(nacional e internacional) se 
inventarà una formula para 


acabar con la pobreza: El re¬ 
medio serà el exterminio de 
los y las pobres. Para esto 
crearà un virus llamado SI- 
DA. 

5. Los y las personas en situa¬ 
ción desesperada acceden a 
las drogas, y con el intercam- 
bio de jeringuillas se conta- 
gian enfermedades. Por eso 
SIDA+CÀRCEL= PENA DE 
MUERTE ENCUBIERTA 
Por todo esto i màs se esta luchando 
des de dentro y fuera de las càrce¬ 
les. Pero vamos paso a paso, para 
comenzar exigimos: 

1. Cese de la dispersión: Que 

por ejemplo una presa de Ba¬ 
dajoz no sea encarcelada en 
València. Son muchos los fa- 
miliares que han muerto en 
las carreteras yendo a visitar¬ 
ies. 


Abolición del modulo FIES: 

Es el “Fichero interno de es¬ 
pecial seguimiento” con el 
que justifican el encierro i 
tortura de l@s pres@s en di- 
minutos zulos. 

3 Libertad para enferm@s ter- 
minales: Que al menos t e n g a n 
una muerte digna y en libertad 

Coordinadora ofensiva libertaria 

CONTRA EL RACISME; 

JUSTÍCIA SOCIAL! 

E scric aquest breu text arrel de 
les jornades antiracistes que 
l’Ateneu Llibertari va organitzar. 
No pretenc criticar les jornades que 
considero fetes amb el més bon sen¬ 
tit però sí fer un comentari que hem 
sembla interessant i oportú. Entorn 
el racisme i l’antiracisme existeix 
un discurs que considera que exis¬ 
teixen unes cultures de contingut 
essencial i que en entrar en contac¬ 
te les unes amb les altres, es pro¬ 
dueix el conflicte -racisme, sigui 
biològic o cultural-. No vull negar 
de manera rotunda l’existència de 
conflictes culturals i del racisme, 
perquè sí existeixen però en menor 

cia de conflictes culturals i del ra¬ 
cisme, perquè sí existeixen però en 
menormesura del que se’ns vol fer 
creure. En canvi el que si que exis¬ 
teixen i de manera generalitzada són 
gravíssims conflictes socials: de ca¬ 
ràcter laboral, alhora d’accedir a un 
habitatge digne, etc. El que proposo 
és que el conflicte cultural tant po¬ 
tenciat per l’administració, vol cul- 
turalitzar i per tant naturalitzar allò 


que en realitat són greus conflictes 
socials fruit del capitalisme i que 
tenen solució. Així doncs, el racis¬ 
me no es la causa de les pràctiques 
excloents sinó una conseqüència. 
En aquest sentit en ocasions l’anti- 
racisme cau en el parany d’acceptar 
el discurs del poder donant per evi¬ 
dent que existeixen greus problemes 
culturals i separant-los dels proble¬ 
mes socials. El poder prefereix ven¬ 


dre el no solucionable problema ra¬ 
cial o cultural que no pas afrontar i 
solucionar els problemes socials, ja 
que ells defensen la part explotado¬ 
ra en els esmentats conflictes. Per 
tant contra el racisme, 
revolució social! 

Salut i revolució! Pep Cara. 

-Delgado, Manuel: “La violència 
com a discurs i com a recurs” 


CERCS EN ALTA TEN- 

SIÓN 

a tensión esta alterando a 
Cercs y no con poca razón, 
ya que una línea de 220000 volti- 
os pasa por encima de sus cabe- 
zas, y en especial por encima de 
las cabezas de los ninos y ninas de 

Un pobk castigat pe? 

La asociación de pa- 
dres y madres de los alumn@s del CEIP Sant 
Salvador situado en el barrio de Sant Jordi de 
Cercs, preocupados por las repercusiones noci- 
vas sobre la salud de dichas líneas, se reunieron 
en asamblea en junio del 2000 y por mayoría 
absoluta decidieron que se trasladaran las líne¬ 
as, o bien que el ayuntamiento les proporciona¬ 
rà otros locales antes de que empezara el nuevo 
curso. 

Estas decisiones se tomaron a raíz de un infor¬ 
me, encargado por el alcalde de Cercs Ferran 
Civil i realizado por Fidel Franco i Jordi Pinilla 
de UPC, en el cual se explica claramente los 
peligros de los campos electromagnéticos que 
producen dichas líneas. Ya que una de las pro- 
piedades de la electricidad es su capacidad para 
descomponer los líquidos, lo cual repercute di- 
rectamente en los fluidos del cuerpo humano. 


El Berguedà vol que Fecsa soterri 
totes les línies d'alta tensió 


la tècnica 


cuela. 


la 

en especial en la sangre, ya que es “un liquido conductor y magnético y los cb varia¬ 
bles provocan la aparición de turbulencias y esto afecta de manera 
mas acusada con problemas 
ríos...’ 

Esto 


to queda 

trastia 


ya que es un tiquiao conductor y magnético y tos cd vana- 
n de turbulencias y esto afecta de manera ^ 

as circulatorios y corona- CtllN 


WP i- valado r>or los estudiós del Pf 


constatado en 
dicho municipio por la alta pro- 
muertos de càncer. Este informe esta 
valado por los estudiós del geobiólogo Carlos Requejo de Madrid y 
por la Dra. J. Lea del Hospital Ramón y Cajal. 

En setiembre, como las soluciones no llegaban algunos padres afectados, empezaron a movilizarse haci- 
endo publico el informe y la situa- 
ción de desamparo en que estaban 
viviendo este problema. 

Sacaron a los ninos de la escuela del 
pueblo y los metieron en la escuela 
de un pueblo vecino (Bagà) en lo 
cual no obtuvieron ningún tipo de 
ayuda ni del ayuntamiento ni de en- 
senanza, negàndoles la beca de 
transporte a la cual tenían derecho. 

Todo esto creó un gran enfrentami- 
ento entre los propios vecinos del 
pueblo, llegàndose a dos situaciones 

extremas en un clima de “linchamiento”. Por otra parte, el Ayuntamiento hace caso omiso a las propues- 
tas de traslado de la línea realizadas por las personas afectadas. Mientras que la propuesta que parte del 
Ayuntamiento, afecta a cinco propietarios, los cuales lógicamente, se oponen ya que no se trata de cam- 
biar el problema sino de solucionarlo. 

La polèmica sigue, las soluciones no llegan, lo que deja patente la canti- 
dad de intereses económicos ocultos en este proble¬ 
ma i el caciquismo imperante 

nuestros 


Els tràmits del trasllat 
de la línia elèctrica de 
Sant Jordi s’alenteixen 

Les negociacions amb els propietaris dels terrenys per on ha 
de passar el nou traçat avancen amb dificultats (Pàg. 2 i 3) 


Els 

^'versos 


riscos dels cauj üs * rr ■«= 

kctrot nagnètics 



wftiüna 


días en algunos 
pueblos de montana. 

Des del articulo apoyamos a los padres en lucha y exi- 
gimos la ràpida solución del problema, para bien de to- 
dos los habitantes del municipio. 

‘Cada nació es burla de les altres i totes tenen raó’ 

Schopenhauer 

Laboral 


iCANYA A LES ETT’S! 
FORA ETT S DEL BERGUEDÀ 


D urant els darrers anys s'ha produït raparició i proliferació de les anomenades Empreses de "treball" Tem¬ 
poral. El Berguedà no ha estat una excepció, Berga ja compta amb tres exemplars d'aquesta rara espècie 
carronyaire que s'alimenta de la suor i la sang del nostre poble, davant la desmotivació i apatia de la majoria de 
gent que les patim. 

Des de la nostra humil posició de treballadors/es explotats/des considerem que l'única manera de combatre-les i 
aturar la perpetuació d'ETT’s és mitjançant la conscienciació popular sobre les conseqüències reals d'aquesta no¬ 
va forma de préstec laboral. 

Conseqüències: 

• EMPITJORAMENT DE LES CONDICIONS LABORALS: Les ETT's sempre estan rondant la il -legalitat 
per a garantir una millor explotació de l'obrer i uns abusos sense precedents al mercat de treball. A més, a- 
questes empreses fan el que volen en temes com la higiene, la seguretat, ... ja que no existeix un control de 
l'activitat laboral. 

• CREACIÓ D'UNA JERARQUIA SALARIAL: Provocada perquè en una mateixa empresa hi ha treballadors/ 
es que, realitzant el mateix treball, reben diferents sous (de vegades escandalosament diferents), situació que 
també provoca desavinences entre els/les treballadors/es (els i les obrers/es es barallen entre ells/elles mentre 
el patró s'ho mira i riu). 

• INSEGURETAT A LA FEINA: Els contractes 
són curts i sense acomiadaments (perquè cansar- 
se en acomiadar-te quan només hi treballares un o 
dos dies? És més barat). 

• DESPROTECCIÓ: En cas de malaltia no es pot 
treballar, fet que provoca que, molt sovint els em¬ 
presaris lloguin treballadors/es a les ETT's per a 
cobrir el lloc d'un/una treballador/a malalt llogat a 
la mateixa ETT. La prestació a l'atur es redueix, i 
com a conseqüència els subsidis són miserables i 
les pensions obsoletes. 

• INESTABILITAT: Molt sovint et poden arribar a 
llogar per una o dues hores de feina, fet que, a 
més, provoca una manca d'estabilitat al/la treba¬ 
llador/a. A més, un dia pots treballar a un lloc i el 
següent a un altre totalment diferent, amb les cor¬ 
responents modificacions de les condicions de tre¬ 
ball, horaris, salaris ... 

Per això, per tot el mal que causen les Empreses Tra¬ 
ficants de Treballadors/es, hem de mostrar que no les 
volem, que no acceptarem el seu joc, que no ens dei¬ 
xarem trepitjar. 

i Si la ETT et crema ...! Conlederacíún General óe! Trabajo 



mzÉEi IltetàmcM. 
harmè 9 












Cinema 


UN PARADIGMA DEL CINEMA 
ANTIBEL.LICISTA; LA PRIMERA 
GUERRA MUNDIAL 

arlar de cinema bèl *lic pacifista pot semblar en 
un principi una enorme contradicció, sobretot si 
tenim en compte un dels títols més emblemàtics que ha 
arribat darrerament a les nostres pantalles com és la 
inacabable Salvar al saldado Ryan (Spilberg, 1998); 
però la veritat és que els films bèl •lics pacifistes exis¬ 
teixen si bé no versen sobre la Segona Guerra Mundi¬ 
al, conflicte entorn el qual gira un gran percentatge de 
treballs cinematogràfics que tenen un conflicte armat 
com a epicentre. 

Les pel •lícules de 
guerra destinades al gran 
públic -obviant les sempre 
interessants produccions de 
caire minoritari, amb un 
pressupost ínfim i, en al¬ 
guns casos una qualitat 
més que notable- se cen¬ 
tren sobretot en dos grans 
conflictes del segle XX: la 
Segona Guerra Mundial i 
la Guerra del Vietnam, ob¬ 
viant-ne, i no per casualitat 
altres com la Gran Guerra, 
les guerres àrabo- 
israelianes o la mateixa 
Guerra Civil espanyola; dic 
que no és per casualitat ja 
que en els dos conflictes 
citats abans els Estats U- 
nits -no oblidem que es 
tracta de la indústria cinematogràfica més important 
econòmicament del planeta- hi tenen un paper cabdal. 
Per tant els films que versen sobre aquests conflictes 
tenen un marcat to militarista, patriòtic i chauvinista, 
de tota manera podem trobar joies excepcionals que se 
surten d’aquesta dinàmica com la extraordinària La 
chaqueta metàlica (Kubrick, 1987). Aquests films pa¬ 
triòtics tenen, en certs casos, una qualitat cinematogrà¬ 
fica notable però un missatge social nul i en certs ca¬ 
sos negatiu. 

Es tracta aquí doncs de fer un comentari sobre el 


cinema pacifista. He escollit la Gran Guerra (1914- 
1918) com a subtema central, tot i que parlaré, també 
d’altres produccions com La chaqueta metàlica ja cita¬ 
da i altres. El que podríem considerar el primer gran 
film antibel.licista és Armas al hombro (Chaplin, 
1918), no cal fer comentaris entorn una obra d’un dels 
grans mestres de la sàtira cinematogràfica de tots els 
temps, un altre film a destacar és una de les primeres 
superproduccions de la Metro Goldwyn Mayer: El 
Gran desfile (Vidor, 1925) considerada encara avui en 
dia una de les grans obres cinematogràfiques de tots 
els temps. A continuació parlaré de dos films estrenats 
els anys trenta que tenen un doble valor, ja que per una 
banda remarquen un clar contingut antimilitarista i per 

altra van ser estrenats a A- 
lemanya creant grans con¬ 
flictes entre els obrers i els 
SS del III Reich: Sin nove- 
dad en el frente (Milestone, 
19XX) i Cuatro de Infante¬ 
ria (Pabst, 1930). La pri¬ 
mera va ser definida per 
Sam Fuller com “la millor 
pel •lícula bèl •lica de tots 
els temps perquè estava i 
està en contra de la guer¬ 
ra”, aquest va ser el primer 
film en barrejar escenes 
reals de batalles amb esce¬ 
nes gravades en estudis; la 
segona és de producció ale¬ 
manya, de caire quasi do¬ 
cumental relata amb horror 
que el camp de batalla té 
poc a veure amb el camp 
de l’honor. Si passem a analitzar el cinema rus durant 
aquest període veiem que està fortament polititzat i 
que serveix de propaganda a un règim totalitari, tot i 
que hi ha obres de destacable qualitat com El guerri¬ 
ller o Chapaiev (Vassiliev, 1934). França per contra, 
conta amb una de les obres mestres del cinema univer¬ 
sal: La Gran Ilusión (Renoir, 1937), aquest film dis- 
secciona amb bisturí les relacions entre les classes so¬ 
cials i demostra que els nobles, encara que siguin de 
diferents països i que aquests estiguin en guerra, s’en¬ 
tenen millor entre ells que amb els seus soldats tot i 











Cm EMA 


parlar la mateixa llengua i defensar la mateixa bandera; 
en aquest film destaca el repartiment amb Jean Gabin, 
Pierre Fresnay i el director alemany Erich Von Strohe- 
im en el paper del cabdill alemany el capità Von Rau- 
ffenstein. El següent film a analitzar és una de les grans 
joies del cinema, una de les millors pel·lícules mai ro¬ 
dades, es tracta de Senderos de glòria de Stanley 
Kubrick rodada l’any 1957 a Alemanya, el film està 
basat en fets reals i tracta dels afusellaments per covar¬ 
dia davant l’enemic de tres innocents soldats francesos 
escollits a l’atzar, fa calfred un comentari ple de cinis¬ 
me, el general Broulard ( Adolphe Menjou) diu a en 
Mireau (George MacReady) tot esmorzant "... mai he 
vist un assumpte similar dut amb més encert. Els homes 



han mort meravellosament bé... ”. La pel «lícula comp¬ 
ta, a més, amb Kirk Douglas en el paper de coronel 
Dax, en la que és juntament amb la d ’Espartaco, també 
de Kubrick, una de les millors interpretacions de la se¬ 



va carrera. 

Per trobar un darrer exemple de cinema referent 
a la Gran Guerra ens hem de desplaçar ja a l’any 1971 
amb l’obra del famosíssim guionista en el paper de di¬ 
rector per primera i darrera vegada a la seva vida Dal- 
ton Trumbo; es tracta del film Johnny cogió su fusil 
(Trumbo, 1971) en què es fa un retrat de l’absurditat de 
la guerra en un noi que ha quedat absolutament mutilat 
a causa d’una granada de mà, però que té el cervell in¬ 
tacte i observa com els comandaments militars en tenen 
com un objecte d’estudi, més enllà de la seva condició 
d’ésser humà. 

Si hi ha hagut un director que ha seguit al llarg 
de tota la seva carrera cinematogràfica una línia antiau- 
toritària i pacifista, tot i fer nombrosos films de guerra, 
aquest ha estat Stanley Kubirck. Kubrick ha tocat gaire¬ 
bé tots els moments de la història i sempre ha deixat 
anar una crítica contra l’autoritat; podríem fer una re¬ 
passada a la seva filmografia antibel.licista que arranca 
amb la ja comentada Senderos de glòria (1957), conti¬ 
nua amb un colossal (. Espartaco , 1960), film que és una 
apologia clara de la revolució, Lolita (1962), film en 
què es trenquen tots els tòpics de la parella tan arrelats 
a la societat conservadora nordamericana; Telefono ro- 
jo , volamos hacia Moscú (1963) film que compta amb 
una magnífica triple interpretació de Peter Sellers per 
ridiculitzar la Guerra Freda; i ja més recentment La 
chaqueta metàlica (1981), un relat esfereïdor de la 
guerra del Vietnam. 

Aquesta relació és incompleta per força i manca¬ 
da de la representació del cinema de fora dels grans cir¬ 
cuits comercials, degut i en bona part, a la inaccessibili¬ 
tat d’aquests documents i al desconeixement que en 
mostren les fonts consultades per a realitzar el present 
article. 

Q uè se n’ha fet de la consciència de classe? Existeix la classe obrera? Si bé és cert que al món hi ha explo¬ 
tats i explotadors, a molts diferents nivells, la cosa no és gens simple ni mecànica, ja que la identitat que 
permet l’esmentada consciència no ve únicament conferida pel fet de ser explotat o explotador -al marge de la 
resta d’elements que configuren les identitats- ja que a les societats capitalistes la majoria de la població és alhora 
explotada i explotadora. Per tant no hem refereixo als grans “mestres” que controlen la major part del capital mun¬ 
dial ni tampoc als “nadies” que diria en Galeano, aquells que “no cuestan ni la bala que los mata”. No, jo vull par¬ 
lar de la major part de la població de les societats capitalistes. Es a dir, avui com sempre els obrers -treballadors a 
compte d’altri, autònoms, aturats, etc- estem explotats de manera més o menys descarada. Tanmateix l’explotat 

pot també exercir d’explotador. Posem per cas un cambrer, 
és explotat a la seva feina: la “súper-plus-vàlua”, tracte ve- 
xatori per part de client o l’amo o inclús pels companys de 
feina, a més de la repressió policíaca, els impostos..., tan¬ 
mateix es sortir de la feina l’explotat pot anar a un altre bar 
i exercir la seva porció de poder coercitiu, pot explotar a un 
altre cambrer o a la seva dona, o als fills, o pot inclús “anar 
de putes”. 

De fet se’ns incita a fer ús de la nostra petita parcel·la de 
poder. Perquè els “mecànics del sistema” saben que és la 
clau pel bon funcionament de la màquina i per evitar 
“avaries”. 

Es a dir, tot i que dins l’estructura social, la major part de la 
població a la que hem refereixo són explotats, en les dife¬ 
rents situacions diàries combinen rols diversos que poden 
ser llegits clarament en clau d’explotació, de manera que 
veiem com exercim alhora d’explotats i d’explotadors. Es 
podria dir que participem d’una “reciprocitat generalitzada” 
referida a l’explotació. 

Aquest fet és un fre important per a qualsevol presa de 
consciència de la nostra posició dins les estructures gene¬ 
rals de la societat i possibilita que el nefast sistema actual 
funcioni bé. Les relacions d’explotació mútua són afavori¬ 
des per diversos mitjans -publicitat, concepte d’oci, cultura 
de consum, etc-. No ens adonem que “el mal de muchos” 
segueix sent “consuelo de tontos” i seguim encaparrats en 
obeir i consumir llibertat light i deixar-nos explotar amb el 
“consol” de que nosaltres també podem explotar. 

No estic fent una crida perquè ens regim d’acord amb la 
moral anarquista més rígida, ja que de fet el sistema no ho permet, d’altra banda això no vol dir que hàgim de ser 
uns inconscients i que tot valgui. Com deia J. A. Goytisolo -en explicar-nos que és la llibertat-, cal que ens ne¬ 
guem a ocupar seient al festí de la ignomínia, o almenys en la mesura que la incoherència que ens és pròpia ens o 
permeti. Crec que hem de ser conscients dels nostres actes, de les nostres incoherències i d’aquesta manera -i no 
sense esforç- poder dur a terme una acció quotidiana de transformació social. 

Salut i anarquia! 

Pep Cara. 

POESIES 



PRES.O.S. 

El sol revienta el camino, 

Antes iluminaba nuestro destino. 

El corazón bombea la misèria, 
tiempos atràs palpitaba alegria. 

Las rejas antes eran seguras, 

Ahora acompanadas de alambres y amarguras. 

Caminar, por el monte verde. 

Sonar, con el amor en tus brazos. 
Habitar, una prisión que muerde. 
Respirar, solo el aire escaso. 

Tu companero de celda ha abandonado, 
le pillaron y murió torturado. 

La reinserción solo llega en papeles, 
la putrefacción llena toda la misèria. 

Tu mente sabes que para ellos es demente, 
cuando gobierne nadie, llegarà la amnistia. 

Luchar, por el mundo es futuro. 

Sonar, sin las pesadillas del pasado. 
Vivir, repartiendo deseos de compartir. 
Levantar, sonrisas nos las hemos ganado. 

KANU 


RÈMEMBER! 
We l re sfcïll here 



support class struggle 
& anarchist prisoners 




Corazón sin sanqre 

Todas las mananas, de todos los días 
el gran gigante, corazón sin sangre 
pasea por la tierra de las penas. 

Lo tiene todo controlado, es lo que erre. 
mejor así, algo queda pa vivir. 

Cuando despierta y sale en busca de su desayuno 
Va pisoteando la calle de la libertad, 
la calle de la esperanza, la calle de la paz. 
Todas las noches son mas claras 
cuando la noche es mas larga 
-y puede que así, algo quede pa vivir. 
y puede que así, algo quede pa vivir. 
Durante el día gris, su motor no cesa. 

El ritmo se siente, tum tum se acerca 
Las criaturas de esconden en casa 
Y cierran los ojos cuando pasa 
Corazón sin sangre ese gran gigante 
Que viene aquí, donde le dan para vivir 
Que viene aquí, porque le dan para vivir 
Que viene aquí, cuando le dan para vivir 
Yo también oigo sus pisadas 
Se acerca y tiembla este papel 
Me voy acelerar la escritura 
Pero no me van a callar des de aquí 
Nacido para atràs y lanzado así 
todas las mananas, de todos los días 
todas las semanas, de todos los meses 
de todos los anos, pero no de todos los siglos 
ósea no de toda la vida 

el gran gigante corazón sin sangre viene a por ti 
si le das para vivir, viene a por ti 
quien le da para vivir, viene por ti 
si le das para vivir, viene a por ti 
quien le da para vivir, viene por ti 
todas las mananas, de todos los días 
de todas las semanas, de todos los meses 
de todos lo anos... 

Xispes “Cantautor de Combat” 


gasta HiatàcacH- 

CONFESSIONS A LA 

HUMANITAT 

í que és veritat, que uns dels 
grans causants, i possiblement 
el majoritari, dels problemes de tot 
tipus, en general, són els estats i so¬ 
cietats capitalistes, com l’espanyol, 
el francès etc.., que amb la seva dic¬ 
tadura democràtica -perquè no ens 
enganyem, la democràcia, una pa¬ 
raula tan noble i justa, com ens vo¬ 
len fer creure que és, no és res mes 
que això, on de tant en tant quan la 
gent es cansa de veure el dictador, 
n’escull un altre i així successiva¬ 
ment- ens intenten enga¬ 
nyar, dient-nos que afa¬ 
voreix al poble i totes a- 
questes coses, i aquí la 
pregunta que ens hauríem 
de fer, és: quin poble en 
surt beneficiat?, perquè 
els treballadors explotats 
diàriament segur que no, 
però ara no ve al cas. En¬ 
cara que hi hagi molts 
imbècils i molta gent que 
estigui imbècil.litzada, 
sempre hi haurà persones 
que des dels seus petits 
racons de món intentaran 
subsistir i sobreviure d’u¬ 
na manera alternativa a 
aquest capitalisme que de 
mica en mica, al llarg del 
temps, sempre s’acaba convertint en 
feixisme degut al seu mal funciona¬ 
ment. També des d' altres parts del 
món, com per exemple , des del país 
de les oportunitats, el nostre magní¬ 
fic salvador Estats Units, on tothom 
pot arribar-hi pobre i estar segur de 
que ho acabarà sent més, però enca¬ 
ra podrà estar content ja que si té la 
sort de morir en un barri d’adinerats 


de classe alta, potser es molestaran i 
tot, i alguna persona com no de pes 
impressionant, amb una cartera amb 
els mateixos quilos que ell, es dig¬ 
narà a aixecar-se del sofà si és que 
pot, i dir-li a algun dels seus criats 
que tregui el mort de davant de casa 
seva perquè dóna mala imatge i co¬ 
mença a fer massa pudor, això si, 
hem de tenir present que un pobre 
no sempre pot tenir la dignitat de 
morir en aquests llocs, ja que els 
nostres protectors policies els vigi¬ 
len amb força eficàcia. 

Però no ens emboliquem, ens podrí¬ 
em estar hores i hores criticant la dòlar- 
democràcia i totes aquestes coses i no 


acabaríem , el que volia dir ara, és que 
tampoc hem de culpar de tot el que pas¬ 
sa a l’estat, sinó que hi ha moltes altres 
persones, molts en contra de la llei, que 
des de les grans multinacionals estan 
destruint el nostre món a una velocitat 
increïblement ràpida. Per exemple 
grans petroleres com repsol, elf, exxon/ 
mobil, shell i BP entre d’altres; una d’a¬ 
questes grans amigues nostres com és 
Shell, provoca a Nigèria, una mitjana 


de 190 fuites de cm cada any, recolza el 
règim dictatorial nigerià i és la respon¬ 
sable de la mort de 9 persones, entre 
elles el representant del poble Ogoni 
Ken Wiwa. Posarem un altre exemple, 
Texaco a l’Equador ha vessat més de 
65 milions de petroli i ha destruït mes 
de 2600 hac de selva, també recolzant 
durant més de 30 anys el règim dictato¬ 
rial a Indonèsia. BP a Colòmbia finança 
una unitat militar de 5000 soldats per 
lluitar contra les guerrilles de nadius 
que defensen la seva terra i els seus 
drets, per torturar i matar persones que 
critiquen a la seva activitat i per prote¬ 
gir les seves instal·lacions ja que ningú 
les vol. Elf al Congo ha recolzat un 
grup armat contrari al govern democrà¬ 
tic, a part d’altres des¬ 
truccions. La llista de 
barbàries que podríem 
recollir seria llanguís¬ 
sim, però crec que 
amb aquests que hem 
anomenat ja n’hi ha 
prou, per veure amb 
qui estem col·laborant 
i recolzant, amb ale¬ 
gria i tot a vegades, 
quan anem a posar 
gasolina al cotxe o la 
moto. 

Les conseqüències 
que porta això, jun¬ 
tament amb altres 
destruccions dels 
ecosistema i la bio- 
diversitat, com per 
exemple el tràfic de 
fustes tropicals, que 
porten a terme empreses dels països 
industrialitzats, que s'aprofiten de la 
pobresa dels països tropicals per a- 
conseguir la fusta a preus sota mí¬ 
nims, i també els anteriorment es¬ 
mentats. Estats com per exemple 
l’espanyol, que és el desè importa¬ 
dor mundial de fusta tropical i on 
deixa veure la clara relació entre el 
deute extern i la desforestació a paï- 

sos com Camerun, Costa d’Ivori o destruir ells sols una part del plane- pensen que amb els seus manipula- 
el Congo, Doncs, com anàvem di- ta, només pels seus sagnats diners dors diners ho poden comprar tot? i 
ent, els problemes que porta això, que tantes persones ansien, que no perquè la gent es doni compte aquí 
són per exemple que el ritme d’ex- es parin a pensar que si no s’aturen està recolzant encara que sigui invo- 
tinció d’espècies actuals sigui d’aquí poc s’acabarà tot. Ja que sen- luntàriament i per necessitat? 

10000 vegades superior a la taxa se arbres no hi ha oxigen, i no cal Des de casa nostre crec que ens hem 
natural d’extinció en l’època prehis- tenir un doctorat per saber que l’o- de solidaritzar amb tots els pobles 
tòrica. Cada any desapareix entre el xigen es vital pels humans, animals que estan en perill d’extinció i amb 
2 i el 3 % de les selves tropicals, si i plantes, que no pensin ni tan sols totes les cultures oprimides, per cul- 
això continua, d’aquí a 50 anys els en els seus amics si és que en tenen, pa d’un capitalisme agressiu i d’u- 
boscos hauran desaparegut. o en la seva família, ni que per cul- nes mentalitats totalment imperialis- 

Amics, després d’haver llegit això, pa seva els nostres fills hauran de tes. 

suposo o com a mínim espero que viure en un lloc mes semblant a I finalment, si em permet prendre 
us formuleu la mateixa pregunta l’infern que no pas la terra que nos- unes paraules d’un personatge Ber- 
que jo, com pot ser, que hi hagi per- altres coneixem. COM POT SER guedà com a meves, diré que és l’a- 
sones que no els hi importi ningú ni QUE NO PENSIN EN AIXÒ!, com mor qui m’empeny a lluitar per la 
res més que ells mateixos i els seus pot ser que no tinguin sentiments. justícia que aquesta terra m’està de- 
maleïts diners que tantes persones Per aquest mateix motiu, des de la manant, i mentre l’home no enten- 
somien, que se’ls passin pels colons meva insignificant i impotent situa- gui la raó d’estimar l’indret on viu, 
si altres persones poden viure , o ho ció intento fer un mínim necessari al seu voltant, jo seguiré lluitant ara 
han de fer en pèssimes condicions gairebé obligatori, per defensar una i fins al final 

per culpa seva, que no els importi terra que no és de 4 cabrons. Què és PEPE 


CQNTRA-INFQS: 

Contra-infos és un fanzine de contrainformació setmanal on s’exposa tota mena d’informacions tan locals com 
mundials, destaquem la seva constància alhora de fer-nos arribar de forma puntual tot allò que ens neguen a mos¬ 
trar-nos els mitjans d’intoxicació sotmesos al poder. La subscripció és gratuïta, l’únic requisit és enviar els diners 
pels segells. Adreça per subscripció: 

C/ Blasco de Garay 2 
08004 Barcelona 

telf: 93/4426253 o adreça: zitzania@sindominio.net 



LA REPRESIÓN DEL DESEQ MATERNQ Y LA GÈNESIS DEL ESTADQ DE SUMISIÓN IN- 
CQNSCIENTE 

Por Casilda Rodrígares & Ana Cachaferiro, editorial “Madre Tierra”, Madrid 1995 

Las autoras de este libro, dos de las iniciadoras de la Asociación Atinpatriarcal, hacen una reflexión sobre el ma- 
trimonio y la sumisión inconsciente, relacionando la anulación social de la madre y la inexistència de un orden 
simbolico materno con el bloqueo de los deseos de las criaturas, su abandono y su sufrimient. 

Según las autoras este deseo, la verdadera condición de la criatura que lleva a la búsqueda del bienestar y al apoyo 
mutuo es transformado en miedo, carència y necesidad, la cual lleva a la competència y a la propiedad y casi ine- 
vitablemente al estado de sumisión. 

Esta espiral de carència y miedo a carecer hacen que las relaciones de tú a tú entre los amantes se conviertan en 
relaciones de sumisión y autoridad con toda la carga de miedo, competència, sentimientos de propiedad, celos e 
inseguridades que ello conlleva. 











Al tres 


TOTS ELS D ILLUN S A LES 20 :00 H ., L'A TEN EU LLIB ER T A R I D EL 
BERGUEDÀ REALITZA LA SEVA ASSEM BLEA . 

PENSA IACTUA ,PARTICIPA ! 


L’ASSEMBLEA REDACTORA DEL PÈSOL NEGRE ES REUNEIX 
ELS DIJOUS A LES 20:00 HORES, A L’ATENEU LLIBERTARI DEL 

BERGUEDÀ. 

PER POSAR- TE EN CONTACTE AMB NOSALTRES, PARTICIPAR EN EL PÈSOL O FER-NOS 
ARRIBAR TREBALLS: POTS VENIR A L'ASSEMBLEA DEL PÈSOL, FER SERVIR L'APARTAT DE 
CORREUS 16 DE BERGA (08600), O ENVIAR-HO A L'ATENEU LLIBERTARI (CVPINSANIA S.N); 
INDICANT "PÈSOL NEGRE" AL SOBRE. TAMBÉ POTS FER SERVIR EL CORREU ELECTRÒNIC: 

Desolneare@mixmail. com 


L’ASSEMBLEA DEL CENTRE D’ESTUDIS JOSEP ESTER BORRÀS ES 

DUU A TERME EL DISSABTE A LES 15:30 H. AL BAR ESCAC. SIGUES 
LLIURE I CULTURITZA ’T. 

PARTICIPA! 


A finals de gener es farà la propera comanda 
de la Cooperativa de Consumidors del Berguedà 
de productes biològics. 

Si estàs interessat/da pots demanar informació 
a l'Ateneu Llibertari del Berguedà 


CONCURS DE DIBUIXOS 

Salut companys/es, degut als nostres esforços per continuar ti¬ 
rant endavant aquesta (puta mare!!!) revista de critica, denún¬ 
cia, bla, bla, bla... Farem un sorteig entre tots els dibuixos 
que ens arribin, per a fer samarres del Pèsol. I hay premio!!!. 
Podeu fer arribar els vostres dibuixos a l'Ateneu Llibertari del 
Berguedà (c/Pinsania, Cal Corneta) o bé, per correus, a Cal Cor¬ 
neta s/n (baixos). Més informació a l'Ateneu. 

